Flimmer Film

Flimmer Film er et norsk TV- og filmproduksjonsselskap med base i Bergen. Selskapet ble startet i 2000 av Christer Fasmer, Lars Løge, Eivind Tolås og Jonny Holmvåg og produserte primært dokumentarfilmer og serier.

Selskapet sto blant annet bak dokumentarfilmen Drone fra 2014 som vant en rekke priser på Bergen internasjonale filmfestival 2014 (2 stk), Tromsø filmfestival 2015, Filmfestivalen i Berlin 2015, Amandaprisen 2015 og Gullruten 2016. TV-dokumentaren Med flagget på brystet fra 2006 vant også Gullruten 2006 for beste TV-dokumentar.

Selskapet sto også bak produksjoner som kortfilmen Love Is The Law (2003) som m.a. vant flere priser under filmfestivalen i Cannes, dokumentarserien Krigens pris (2011) for TV 2, musikkvideoen Begravelsespolka (2012) for Kaizers Orchestra som vant Spellemannspris, dokumentarserien Glemte helter (2013) for NRK, dokumentarserien Døden - ein serie om livet for NRK, Asylbarna (2015) for VGTV og TV-serien Fjorden Cowboys (2014–2019) for TV 2 Zebra.

I januar 2019, etter en lengre periode med interne konfliker, slo selskapet seg konkurs. Christer Fasmer kjøpte tilbake mesteparten av selskapet og driver Flimmer Film videre.

Referanser

Eksterne lenker 
 

Norske medieselskaper
Næringsliv i Bergen
Selskaper etablert i 2000
Opphør i 2019